作者：姚云文
词牌/韵律：摸鱼儿

paragraphs: 渺人间、蓬瀛何许，一朝飞入梁苑。
辋川梯洞层瑰出，带取鬼愁龙怨。
穷游宴。
谈笑里，金风吹折桃花扇。
翠华天远。
怅莎沼黏萤，锦屏烟合，草露泣苍藓。
东华梦，好在牙樯雕辇。
画图历历曾见。
落红万点孤臣泪，斜日牛羊春晚，摩双眼。
看尘世，鳌宫又报鲸波浅。
吟鞘拍断。
便乞与娲皇，化成精卫，真不尽遗恨。